Danne-Virke

Danne-Virke var et dansk litterært tidsskrift, som kom ut i årene mellom 1816 og 1819. Med unntak av fire sider, ble bladet i sin helhet skrevet av N.F.S. Grundtvig. Tidsskriftet var oppkalt etter Dannevirke, det store vollanlegget ved Slien. 

Formålet med bladet var å danne et vern mot den materialistiske holdningen som vant frem sammen med opplysningstiden. Dessuten skulle bladet være en motvekt mot datidens ateistiske humanisme og begynnelsen til en ikke-historisk forståelse av tilværelsen.

På mange måter kan tidsskriftet sees som Grundtvigs første tenkning over det som skulle utvikle seg til folkehøyskolebevegelsen. Hovedinnholdet er en gjennomgang av historien ut fra et kristent grunnsyn, og det blir gjennomgått i datidens hverdagsspråk og uten direkte forkynnelse. Grundtvig delte selv sine bidrag opp i «blomster» (lyrikk), «blade» (gjennomgang av kilder) og «frugter» (bredere tenkning over historievitenskap, litteratur og myter).

Referanser

Se også 
Danskeren

Nedlagte danske tidsskrifter
Publikasjoner etablert i 1816
Publikasjoner nedlagt i 1819
1816 i Danmark
1819 i Danmark
Litteraturtidsskrifter
Hedeby og Danevirke